
[bookmark: _GoBack]Roedd gen i sawl credoau a thybiaethau cyn dechrau'r cwrs hwn. Dylanwad fy mhrofiadau yn yr ysgol sydd wedi creu'r tybiaethau hyn. Yn gyntaf, ni sylweddolais sut mae tlodi yn effeithio ar les a datblygiad disgyblion. Credaf fod polisi'r llywodraeth fel prydau bwyd am ddim a chlwb brecwast yn lleddfu llawer o'r materion yn ymwneud â thlodi yn yr ysgol. Erbyn hyn, rwy'n ymwybodol trwy ymchwil a siarad ag athrawon fod tlodi yn cael effaith niweidiol ar blant. Yn ddiweddar, rwy wedi dod yn ymwybodol o'r diffyg cyfleoedd i blant sy'n byw mewn tlodi. Tybiaeth arall credaf oedd bod y berthynas rhwng rhieni a’u plant yn hanfodol ar gyfer lles y plant. Ond nad oeddwn yn ymwybodol fod yn hanfodol i rieni yn cymryd rhan mewn addysg eu plant yn er mwyn i blant gyrraedd eu potensial. Hefyd, nid oeddwn yn ymwybodol o ba mor bwysig yw'r cysylltiadau ysgol â'r teuluoedd, trwy e-byst, digwyddiadau neu'r athrawon yn fod yn bresennol tra bod rhieni'n casglu eu plant. Hefyd, dysgais trwy ymchwil a siarad gydag athrawon eu bod tadau yn gyffredinol yn chwarae llai o ran yn addysg eu plant na mamau. Y lleiaf mae rhieni yn cymryd rhan yn addysg eu plant, y lleiaf tebygol y bydd plant yn llwyddo yn academaidd. Awgrymodd Castro fod heb y cyswllt rhwng y teuluoedd ac yr ysgol ni fydd yn bosib i’r disgyblion i gyrraedd eu potensial (Castro et al, 2015, t. 34). Yn yr adroddiad yma, byddaf yn edrych ar effaith tlodi ar les plant gan ganolbwyntio'n benodol ar sut mae tlodi'n effeithio ar addysg yn gyntaf.

Roeddwn i'n arfer credu bod tlodi yn bod yn ddigartref ac yn defnyddio banciau bwyd i oroesi. Trwy edrych i mewn i dlodi sylweddolais fod tlodi yn llawer mwy cymhleth na hyn. Mewn gwirionedd, mae gan y mwyafrif o blant sy'n byw mewn tlodi o leiaf un rhiant sydd yn gweithio (Llywodraeth Cymru, 2019). Realiti’r economi yng Nghymru yw bod mwy o bobl ar gyflog isel a chontractau sero awr sy’n gwneud teuluoedd yn llai diogel ac yn rhoi straen ar gyllid teuluoedd (Cynulliad Cenedlaethol Cymru, 2018). Disgrifiodd ‘Joseph Rowntree Foundation’ fod “poverty is when your resources are well below your minimum needs” (Joseph Rowntree Foundation, d.d.). 

Newidiodd fy nghredoau ar ôl i mi sylweddoli fod teuluoedd yn fy ardal yn dioddef o dlodi, yn enwedig ar ôl Credyd Cynhwysol cael i sefydlu. Hefyd, ar ôl wneud ymchwil amdano effaith tlodi ar blant sylweddolais fod môr gymaint o blant mewn Cymru yn byw mewn tlodi. Dangoswyd ystadegau Llywodraeth Cymru mae 29% o blant yng Nghymru yn byw mewn tlodi (Stats Gymru, 2019). Er fy mod yn ymwybodol bod tlodi yn bodoli yn Gymru nid oeddwn yn credu fod e yn effeithio ar mor gymaint o blant. Nododd Winkler dylai Llywodraeth Cymru gwneud y canlynol i leihau'r effaith o dlodi ar blant: helpu'r rheini i ddarganfod swyddi; helpu rhieni i ddatblygu eu sgiliau trwy gynnal cyrsiau a helpu rhieni gyda gofal plant (Winkler, 2009, t. 1). Cyflwynodd Llywodraeth Cymru y ddogfen ‘Child Poverty Strategy’ yn 2015 ac yn y ddogfen mae’n disgrifio’r strategaethau i leihau tlodi (Llywodraeth Cymru, 2015). Awgrymodd y ddogfen fod rhaid helpu teuluoedd mewn i waith gan helpu gyda gofal plant; annog rhieni cynyddu eu sgiliau trwy wneud cyrsiau neu wirfoddoli ac i greu economi gryf i gynyddu cyfleoedd gwaith (Llywodraeth Cymru, 2015). Hefyd, yn y ddogfen mae’n nodi'r strategaethau i wella tlodi yn yr ystafell ddosbarth. Mae'r rhain yn cynnwys prydau bwyd am ddim, brecwast am ddim, grantiau ar gyfer ysgolion a dechrau’n deg (Llywodraeth Cymru, 2015).

Nid oeddwn yn ymwybodol bod plant sydd ar brydau bwyd am ddim yn llai tebygol i lwyddo yn academic na phlant nad ydynt yn derbyn bwyd am ddim. Awgrymodd Washbrook a Woldfogel fod sgiliau llythrennedd plant difreintiedig un flwyddyn tu ôl plant mwy cyfoethog (Washbrook a Woldfogel, 2010, t. 36). Mae'r ystadegau o Stats Cymru (2019) yn dangos bod ym mhob pwnc mae plant sydd yn derbyn prydau bwyd am ddim yn llai tebygol i ‘cyrraedd deilliant disgwyliedig’. Yn benodol, mae’r ystadegau o blant difreintiedig yn cyrraedd y deilliant disgwyliedig yn sgiliau iaith Saesneg a Chymraeg yn wael, gyda dim ond 62.4% sydd yn cyrraedd y targed yn Gymraeg i gymharu gyda 85.3% o’r plant sydd ddim yn derbyn prydau bwyd am ddim (Stats Cymru, 2019). Mae ysgolion yn galluogi fod plant difreintiedig yn cael mwy o gefnogaeth ond mae Washbrook a Woldfogel yn dadlau fod rhaid cael mwy o gefnogaeth i’r plant cyn iddyn nhw ddechrau ysgol (Washbrook a Woldfogel, 2010, t. 36). 

Esboniodd yr athrawes o'r ysgol lleoliad fod ganddyn nhw system monitor cynnydd eu ddisgyblion ac maent yn edrych ar gynnydd disgyblion sydd yn derbyn prydau bwyd am ddim. Awgrymodd Estyn i ysgolion i gasglu data amdano blant sydd yn derbyn prydau bwyd am ddim ac i ddefnyddio’r data “i ddadansoddi cynnydd grwpiau o ddysgwyr” (Estyn, 2012). Mae’r ysgol yn cynnal sesiynau ychwanegol i ddisgyblion sydd yn derbyn prydau bwyd am ddim i gefnogi nhw. Maen nhw’n cael sesiynau hyn mewn grwpiau bach fel tasg ffocws. Mae’r ysgolion y sylweddoli fod angen darpariaeth ychwanegol i helpu’r plant difreintiedig cyrraedd eu potensial. Yn y Safonau Proffesiynol Addysgu ac Arweinyddiaeth mae angen i athrawon bod ymwybodol amdano’r “cyd-destunau bywyd go iawn” ac mae hyn yn cynnwys sefyllfa “economaidd-gymdeithasol y dysgwr” (Partneriaeth Dysgu Broffesiynol Yr Athrofa, 2019, t. 3). Felly, i ddod yn athrawes broffesiynol mae rhaid i mi wneud mwy o ymchwil amdano faterion. Sylweddolais fod rhaid meddwl am y materion sydd yn effeithio’r addysg plant ac i baratoi fel i leihau'r problemau yma.

Cyn mynd i ysgolion nid oeddwn yn ymwybodol bod rhieni yn cael effaith ar gyrhaeddiad plant. Credais fod mwyafrif o’r dysgu yn digwydd yn yr ysgol. Erbyn hyn, rwy’n deall y pwysigrwydd o rieni yn cymryd diddordeb yn addysg a datblygiad eu plant. Nododd y Education Endowment Foundation bod yna “established link between the home learning environment at all ages and children’s performance at school” (Education Endowment Foundation, 2018, t. 6). Awgrymodd Vygotsky fod teuluoedd, ffrindiau a'r gymuned yn hanfodol i ddatblygiad plentyn (Vygotsky mewn Pound, 2006, t. 40). Hefyd, yn y Safonau Proffesiynol Addysg ac Arweinyddiaeth mae pwysleisio fod rhaid athrawon proffesiynol cael “Dealltwriaeth glir o bwysigrwydd cynnwys rhieni/gofalwyr a phartneriaid eraill mewn ffordd gadarnhaol”. Felly, i ddod yn athrawes broffesiynol mae rhaid fi cael perthnasau da gyda rhieni ac y gymuned. (Partneriaeth Dysgu Broffesiynol Yr Athrofa, 2019, t. 3).

Felly, ni all y pwysigrwydd rhieni i addysgu eu plant cael eu hanwybyddu. Deuthum yn ymwybodol o ba mor bwysig yw'r perthnasoedd rhwng y rhieni a'r athrawon ar ôl dywedodd un o'r athrawon wrthyf am eu hwythnosau cyswllt. Mae'r ysgol yn rhoi cymaint o amser ac ymdrech i greu'r wythnos hon i'r plant gysylltu â'u rhieni mewn lleoliad gwahanol. Mae hefyd yn helpu'r rhieni i ddod yn adnabod y technegau mae’r athrawon yn eu defnyddio. Mae Carter-Wall a Whitfield (2012) wedi dadlau bod ymgysylltiad rhieni yn effeithio ar gyrhaeddiad a lles plant. Maent hefyd yn awgrymu fod trwy gynnwys rhieni yn yr ysgol ac yn addysg eu plant mae’r cyrhaeddiad plant yn gwella (Carter-Wall a Whitfiled, 2012, t. 5). Ar y llaw arall, dadleuodd Beng a Gorard nad oes digon o dystiolaeth i awgrymu fod y gweithdai a digwyddiadau hyn yn gwella cyrhaeddiad disgyblion (Beng a Gorard, 2015, t. 259). Credon nhw fod y mathau o ddigwyddiadau hyn gallu niweidio datblygiad disgyblion oherwydd gallai’r arian a wariwyd mynd tuag at adnoddau i’r ysgol (Beng a Gorard, 2015, t. 260). 

Yn fy ysgol leoliad maent yn rhoi ymdrech mewn i gynnal perthnasoedd da gyda rhieni ddisgyblion. Maen nhw'n gwneud hyn trwy siarad â rhieni am faterion tra bod y plant yn cyrraedd ac yn gadael yr ysgol. Hefyd, maen nhw yn cynnal wythnos gyswllt unwaith neu ddwywaith y flwyddyn sy'n rhoi gwahoddiad i rieni i ddod i'r ysgol i helpu gyda gwahanol weithgareddau. Mae'r athrawes wedi nodi bod y berthynas rhwng rhieni a staff wedi gwella ers y dechrau digwyddiadau hyn.

Mae’r Cwricwlwm i Gymru yn pwysleisio'r pwysigrwydd o les plant gydag un o’r pedwar diben amdano greu ‘unigolion iach’ (Llywodraeth Cymru, 2020, t. 11). Mae’r perthnasau rhwng rhieni ar ysgol yn bwysig i sicrhau lles y plentyn. Dadleuodd Estyn fod ysgolion yn dueddol o gyfathrebu gydag un rhiant, y fam ond mae angen i ysgolion wneud mwy i ddatblygu perthnasoedd gyda thadau (Estyn, 2018, t. 4). Sylweddolodd Ysgol Gynradd Lansdowne nad oedd y tadau’n teimlo eu bod wedi cael eu cynnwys yn addysg eu plant (Estyn, 2017). Penderfynodd yr ysgol i weithio gyda grŵp o dadau i weithredu system newydd i gyfathrebu’n effeithiol a thadau (Estyn, 2017). Nododd Estyn fod ‘tadau yn fwy tebygol o ymgysylltu â gwybodaeth am yr ysgol os caiff ei rhannu’n ddigidol’ (Estyn, 2018, t. 16). Mae’r dystiolaeth hyn yn awgrymu dylai mwy o ysgolion defnyddio’r dechnoleg i gyfathrebu a rhieni. Felly, mae’n bwysig fod ysgolion yn cysylltu gyda’r ddau riant yn effeithiol i ddatblygu’r perthnasoedd i gefnogi’r disgyblion.

Ar ôl ymchwilio tlodi a'r pwysigrwydd o rieni mewn addysg, rwyf wedi sylweddoli bod tlodi mewn ysgolion yn fwy cyffredin nag oeddwn i'n meddwl. Hefyd mae cyfraniad rhieni yn hanfodol i blant lwyddo'n academaidd. Deallaf fod rhaid imi herio fy marnau a chredoau gan nad ydynt bob amser yn gywir. Sylweddolais, i fod yn athrawes broffesiynol mae rhaid i mi ddeall bod sefyllfa pob plentyn yn hollol wahanol. Rhaid i mi fod yn ymwybodol bod yna ffactorau eraill sy'n dylanwadu ar gyrhaeddiad plant, gan gynnwys tlodi a diffyg cefnogaeth rhieni. Mae angen i mi gefnogi'r disgyblion er mwyn iddynt wella. Gall hyn gynnwys trefnu digwyddiadau i deuluoedd ymgysylltu â'r ysgol neu greu sesiynau ychwanegol ar gyfer blant sydd yn derbyn prydau bwyd am ddim. 

